שיחה:שביתת הכורים בבריטניה (1984–1985)

message: לדעתי צריך לעשות הפנייה מ'שביתת הכורים בבריטניה'. Pacman 15:41, 7 ינואר 2006 (UTC)
replies: text: היו הרבה שביתות כורים בבריטניה. יכול להיות שכדאי לעשות הפנייה משביתת הכורים הגדולה בבריטניה (אם זה נכון מבחינת הלשון העברית). עניין אחר. החזרתי את הגירסה הראשונית שלי האומרת שהסיבה לסגירת המכרות לפי הודעת ה-NCB הייתה חוסר כלכליות של המכרות הספציפיים שעמדו בפני סגירה. ניסוח זה תוקן מקודם ל"על רקע כלכלי". לדעתי, "על רקע כלכלי" הוא ביטוי מעורפל, בעוד שטענה לחוסר כלכליות למכרות ספציפיים היא חשובה לנושא המאבק שהתפתח.אודי 19:42, 7 ינואר 2006 (UTC)

text: חסר מאוד רקע לערך -- השביתה מתוארת לפרטיה ומוכרז כי היא אירוע מפתח, אך לא נאמר מדוע. צריך לדבר בפתיח ובסיכום על הרקע: כשלונה של תאצ'ר מול הכורים קודם לכן, חשיבות השביתה בתוך מערכת יחסי העבודה בבריטניה דאז, וכן הלאה. בלי הרקע, אנחנו שומעים שזה אירוע חשוב, קוראים את פרטיו, אך לא מבינים מדוע הוא היה חשוב. רלף פון שוונץ 10:03, 12 ינואר 2006 (UTC)
replies: text: :אתה צודק לגבי הרקע הבלתי מספיק. אשמח עם תוסיף לרקע. אני כרגע מתרגם, פחות או יותר, את הערך מהויקי באנגלי. לאחר שאסיים (בקצב הצב שלי) אני מתכוון להוסיף בסעיפים השונים ממקורות אחרים. כל תרומה היא רצויה, אך אני מבקש לנסות לשמור על נייטרליות למרות שהשביתה הזו נחשבת, לפחות באנגליה, כארוע טראומתי שחלק גדול מהאנשים אינם יכולים לדון בו באובייקטיביות.אודי 19:45, 12 ינואר 2006 (UTC)
replies: text: ::אחת מהתוצאות החשובות ביותר של השביתה (או ליתר דיוק של שבירתה) כלל איננה מוזכרת בערך - הפיכת בריטניה מיצואנית ליבואנית פחם, כיום הפתגם האנגלי "להביא פחם לניו קסל" (מקביל ללמכור קרח לאסקימוסים) מתקיים בפועל וניו קסל הוא נמל ייבוא הפחם הגדול ביותר בבריטניה... טרול רפאים 22:46, 2 בנובמבר 2006 (IST)
replies: text: :::האם יש סימוכין לכך שזו תוצאה ישירה או עקיפה של השביתה? על פי הכתוב במאמר, כבר בזמן השביתה, טענה הממשלה כי זול יותר לייבא פחם מקולומביה מאשר לכרותו בבריטניה. השאלה היא מה הביא לכך שבריטניה הפכה ליבואנית פחם. אני מתאר לעצמי שקשורים לכך גם מגבלות על יבוא פחם שאולי היו ואינם.אודי 08:16, 3 בנובמבר 2006 (IST)
replies: text: ::::לא אמרתי שלא היה הגיון כלכלי בכך קודם לכן, אלא שזה מה שקרה בבריטניה. מן הסתם פחות מכרות=פחות פחם=צריך יבוא (בהנחה שהצריכה קבועה). טרול רפאים 12:38, 3 בנובמבר 2006 (IST)

message: בערך הנוכחי יש פיסקה שמוקדשת ליחס כלפי השביתה וכוללת 5 אזכורים אשר מכולם משתמעת תמיכה בשביתה ובאחד מהם אף כתוב בפירוש כי "להקות ואמנים רבים, במיוחד אלו אשר היו מזוהים עם השמאל בבריטניה" תמכו בשביתה.
replies: text: בשביל האיזון הוספתי אזכור אחד של ביקורת על השביתה שכתב הרב הראשי של בריטניה: , אבל משתמש:Eman מחק אותו והשאיר על כנם רק את כל האזכורים שכאמור משתמע מהם תמיכה בשביתה.
replies: text: :אבקש לשמוע דעות של ויקיפדים נוספים. --בן נחום - שיחה 13:52, 29 בספטמבר 2019 (IDT)
replies: text: ::אכן צריך לאזן את הערך. דבריו של הרב הראשי של בריטניה לא רלוונטיים, אלא אם כן ניתן להוכיח שהייתה להם איזושהי השלכה. Eladti - שיחה 13:56, 29 בספטמבר 2019 (IDT)

text: ::יש חשיבות לדבריו של הרב, כי נראה שהיה מפורסם ובעל עמדה חברתית בבריטניה של אותן השנים. מצד שני יש לאזכר את היותו תומך של ת'אצ'ר (לפחות כך על פי הערך האנגלי), כך שהוא לא נחת מהירח והביע את דעתו כמשקיף מהאו"ם. בכללי, כדאי להרחיב את נושא הדעות והביקורת הציבורית בעד ונגד השביתה. אני כתבתי את רוב הערך ואני מעדיף צמצום ולא הרחבה. אם רוצים להביא דעה של אחד, אז צריך להביא גם דעה של המתנגד. ציון תמיכת אנשי תרבות שמאלנים בשובתים אינו מכסה תחום זה כי זו דרכו של עולם שהאמנים תומכים ב"חלשים". אנחנו מציינים השפעות תרבותיות; אם יש השפעות תרבותיות של תומכי ת'אצ'ר ניתן להוסיף אותן לערך.אודי - שיחה 14:06, 29 בספטמבר 2019 (IDT)

text: הפרק נקרא "תיאור השביתה בתרבות ובאמנות". מה לעשות שכנראה לא היו יצירות אומנות שהתנגדו לשביתה? לא צריך בכוח להכניס איזון, כשהוא איזון שקרי, ולא מייצג את מה שהיה במציאות.

text: דברי הרב הראשי בוודאי לא שייכים לפרק הזה. והם גם לא חשובים בערך על השביתה. עם כל הכבוד זה לא שלאזרחי בריטניה היה ממש אכפת מה הרב הראשי של הקהילה היהודית במדינתם חשב בנושא..אבל  הם מאוד חשובים בערך עליו ואני מתפלא שבן נחום לא הכניס אותם לערך ההוא (למרות שהוא ערך אותו). eman • שיחה • ♥ 14:43, 29 בספטמבר 2019 (IDT)
replies: text: :בערך מוזכרת לא מעט ביקורת על השביתה, מפי גורמים משמעותיים מאשר הרב יעקובוביץ, ולא הובאו מפיהם ציטוטים ארוכים כפי שבן נחום מנסה לדחוף כאן, רק משום שהופיעו ב"השילוח". את הביקורת והתמיכה ניתן לראות בפרק "יחס הציבור לשביתה" שאותו הרכבתי ממידע שהופיע במפוזר בערך. דוד שי - שיחה 14:45, 29 בספטמבר 2019 (IDT)
replies: text: ::תודה לדוד שי על תרומתו החשובה לערך. אני מוסיף שם, בלי על ציטוט, ש"הרב הראשי של בריטניה כתב דברי ביקורת על השביתה - בהנחה שלזה אין מתנגדים. בן נחום - שיחה 15:08, 29 בספטמבר 2019 (IDT)
replies: text: :::קראתי את המקור, ומצאתי בו דברי ביקורת כלליים על שביתות, שאינם מתייחסים ישירות לשביתה שבה עוסק הערך שלפנינו (חלקם בוודאות אינם עוסקים בשביתה זו), ולכן הסרתי את אזכור דברי הרב. דוד שי - שיחה 15:11, 29 בספטמבר 2019 (IDT)

text: :::ואפילו אם היה איזכור, לרב הראשי של בריטניה אין מעמד ציבורי שמצדיק להזכיר דווקא את ההתנגדות שלו. eman • שיחה • ♥ 15:16, 29 בספטמבר 2019 (IDT)
thread_title: הטיה בערך